**Dacă ochii vor spune mai mult**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Printre malurile dintre mine și tine

nu trece nici un râu,

rar te salută câte un firicel de apă

fără un izvor anume,

e o imagine frumoasă la privit,

te plimbă pe lungimea spațiulu concav

până se pierde în șesul luminos.

Te aștept în ierburile înalte între arbuști

unde mărturisirile noaste pot fi lungi

fără cuvinte și alte sincerități răsuflate.

Dacă ochii vor spune mai mult,

ori se vor întrece cu buzele flămânde,

voi gusta din carnea ta parfumată.

Nimeni nu ne va despărți ori îndepărta,

vom învăța conversația dintre inimi,

vom mușca în fiecare zi, clipele

din care am băut singurătatea.